ગીતા પર અને શ્રીકૃષ્ણ પર સદીઓથી લખાતું આવ્યું છે અને હજી લખાતું રહેશે પણ જે વસ્તુ પકડવાની છે તે આપણે પકડતા નથી. ગીતા વાંચવી અને તેને જીવનમાં ઉતારવી એ બેમાં આસમાન જમીનનો ફરક છે. ડોંગરેજી મહારાજ સરસ અર્થઘટન સાથે ભાગવત કથા કરતા હતા. તેઓ જીવતા પણ એ રીતે. આજના કથાકારથી તદ્દન વિપરીત રીતે. કેટલાક ચિંતકો ગીતાના નામે પોતાની ધોરાજી હાંકે છે એ અલગ બાબત છે. કથામાં પણ કથાકારો મૂળ તત્ત્વને બાજુએ મૂકી પોતાની જ વાત કરે રાખે છે.